**МОТИВИ**

за отмяна на чл. 85, ал. 2, т. 1 и чл. 88, ал. 2, т.1 от Наредба за реда за придобиване, управление и разпореждане с общинско имущество на Община Трявна, приета с Решение № 127 по Протокол № 10 от заседание на Общински съвет Трявна на 29.9.2008 г.

Причини, които налагат отмяната

Причините, налагащи отмяна на сега действащия чл. 85, ал. 2, т. 1 и чл. 88, ал. 2, т.1от Наредба за реда за придобиване, управление и разпореждане с общинско имущество на Община Трявна, приета с Решение № 127 по Протокол № 10 от заседание на Общински съвет Трявна на 29.9.2008 г. са следните:

 В мотивите към решението си (№179 от 28.12.2017 г.) АС – Габрово намира следното:

В чл. 85, ал. 2, т. 1 от Наредбата е посочено, че „Не може да участва в процедурите за провеждане на публични търгове /публично оповестени конкурси/ за отдаване под наем и за разпореждане с общинско имущество който има парични задължения към Община Трявна“. Видно е, че с посочените разпоредби от Наредбата се поставят в неравностойно и неравноправно положение жителите на Община Трявна, за които има вероятност да имат парични задължения към общината в сравнение с други лица, които не са жители на тази община и съответно малко вероятно е да имат парични задължения към нея. В този смисъл посочения текст на оспорената Наредба е в противоречие с чл. 19 от Конституцията на Р България, както и с чл. 3, ал. 3 от Закона за ограничаване на административното регулиране и административния контрол върху стопанската дейност /ЗОАРАКСД/ съгласно който текст се забранява на административните органи и тези на местното самоуправление да налагат ограничения и тежести, които са необходими за постигане на целите на закона. Протестираната разпоредба от Наредбата се явява в противоречие и с чл. 96 от ЗМСМА, която урежда реда на възникнали задължения към съответната община. В чл. 85, ал. 2, т. 1 от наредбата на Община Трявна се създават условия за принудително събиране на възникнали задължения на физически и юридически лица към Общината, като това е регламентирано в посочената по- горе разпоредба от ЗМСМА, който се явява нормативен акт от по- висок ранг. В тази връзка е и противоречието на оспорения тест по чл. 88, ал. 2, т. 1 от  Наредбата, съгласно който „Кметът на общината отрива процедура по провеждане на публичен търг със заповед, която е с определени реквизити. Със заповедта се утвърждават тръжната документация, условията за оглед, обектите и крайния срок за приемане на заявленията за участие. В тръжната документация задължително се включва удостоверение от кандидата, че няма парични задължения към Община Трявна“. Цитираният текст от наредбата също се явява в противоречие с чл. 19 от Конституцията на Р България, чл. 3, ал. 3 от ЗОАРАКСД и чл. 96 от ЗМСМА. Въпросната разпоредба допълва тази на чл. 85, ал. 2, т. 1 от наредбата и също създава неравноправно положение на членовете на общината с други физически или юридически лица, които не са имали отношения с Община Трявна и не биха имали възможност да формират задължения към община Трявна. Освен това посредством чл. 88, ал. 2, т. 1 от Наредбата се създават условия за принудително събиране на възникнали задължения към община Трявна като подобна възможност е регламентираната в ЗМСМА.

Протестираните разпоредби на Наредбата, приета с Решение на ОбС Трявна се явяват в противоречие с предвиденото в Конституцията на РБ, ЗОАРАКСД и ЗМСМА, като същото е недопустимо съобразно разпоредбите на ЗНА, конкретно чл. 15, ал. 3 от същия. В чл. 16 от ЗНА е предвидено, че    Държавните органи са длъжни да уведомят органа, овластен да отмени нормативния акт, за несъответствието между него и акт от по-висока степен.

По изложените съображения правилно е залегналото твърдение в Протеста, че така приетите разпоредби на чл. 85, ал. 2, т. 1 и  от от оспорената Наредба противоречат на текстове от акт от по- горна степен, а именно Конституцията на РБ, ЗОАРАКСД и ЗМСМА. Освен това обществените отношения които протестираните текстове от Наредбата на община Трявна уреждат, намират своето решение именно в посочените актове от по- висок ранг. Въпросните текстове от Наредбата поставят участващите в обществените отношения лица- физически и юридически в неравноправно отношение- тези живеещи на територията на Община Трявна от останалите. В този смисъл, по изложените по- горе съображения същите текстове от Наредбата са незаконосъобразни.

Налице са и допуснати съществени нарушения в процедурата по приемане на протестираната Наредба, в частност на изрично посочените в Протеста текстове, което също обуславя техната отмяна като незаконосъобразни.

При издаването на процесните разпоредби от Наредба за реда за придобиване, управление и разпореждане с общинско имущество на Община Трявна /приета с Решение №127 от 29.09.2008г. на ОбС Трявна/- чл. 85, ал. 2, т. 1 и чл. 88, ал. 2, т.1 от Наредбата Общински съвет Трявна е допуснал съществени *нарушения на формата, както и на материалния закон, които факти обосновават незаконосъобразност на посочените текстове от същата и налагат отмяната им по тази причина*.

Въз основа на гореизложеното настоящият съдът намира, че подаденият протест против процесната разпоредба на Наредба за реда за придобиване, управление и разпореждане с общинско имущество на Община Трявна, приета с Решение № 127 по Протокол № 10 от заседание на Общински съвет Трявна на 29.9.2008 г., в частта и досежно чл. 85, ал. 2, т. 1 и чл. 88, ал. 2, т.1 се явява мотивиран и доказан, поради което с решението си отменя като незаконосъобразни оспорваните текстове.

 На основание Решение №179/28.12.2017 г. на АС – Габрово и Решение №68/23.01.2018 г. на АС - Габрово /въоро/, съдът уважава протеста на прокурор при Окръжна прокуратура –Габрово и отменя оспорваните текстове от наредбата, а именно чл. 85, ал. 2, т. 1 и чл. 88, ал. 2, т.1 от същата.

1.Цели, които се поставят с отмяна на текстовете на наредбата

Целта, която ще се постигне е актуализиране на Наредба за реда за придобиване, управление и разпореждане с общинско имущество на Община Трявна, приета с Решение № 127 по Протокол № 10 от заседание на Общински съвет Трявна на 29.9.2008 г., в частта на чл. 85, ал. 2, т. 1 и чл. 88, ал. 2, т.1, съобразно решението на Административен съд – Габрово е осигуряване на актуалност на съответните текстове в съществуващата наредба в съответствие със законовите и подзаконови нормативни актове от действащото законодателство, и съответствие на НРПУРОИ с нормативни актове от висок ранг, а именно: ЗМСМА, ЗОАРАКСД и Конституцията на Р България

Финансови и други средства, необходими за прилагането на Наредбата

За прилагане на Наредба за реда за придобиване, управление и разпореждане с общинско имущество на Община Трявна, приета с Решение № 127 по Протокол № 10 от заседание на Общински съвет Трявна на 29.9.2008 г., не е необходимо разходването на бюджетни средства.

2.Очакваните резултати от прилагането на Наредбата, включително финансовите, ако има такива.

След унифициране на текстовете на Наредба за реда за придобиване, управление и разпореждане с общинско имущество на Община Трявна със ЗМСМА, ЗОАРАКСД и Конституцията на Р България и спазвайки изискванията на ЗНА няма да бъдат създавани условия за принудително събиране на възникнали задължения на физически и юридически лица и поставянето на жителите на общината в неравностойно положение, спрямо останалите.

3.Анализ за съответствие с правото на Европейския съюз

Предлаганата отмяна на разпоредбата на чл. 85, ал. 2, т. 1 и чл. 88, ал. 2, т.1от Наредба за реда за придобиване, управление и разпореждане с общинско имущество на Община Трявна, приета с Решение № 127 по Протокол № 10 от заседание на Общински съвет Трявна е подзаконов нормативен акт, поради което съответствието й с правото на Европейския съюз е предопределено от съответствието на основния нормативен акт с него.

Забележка: На основание чл. 26, ал.4 от Закона за нормативните актове, във връзка с чл. 77 от АПК, заинтересованите лица могат да направят предложения и да изразят становища по проекта в 14-дневен срок от публикуването му на Интернет страницата на Община Трявна.

Последните се приемат в деловодството на Общински съвет- Трявна или на e-mail: silviakrasteva@gmail.com